养训导。崇祯十年（1637年）成丁丑科进士，知陕西三原县，县有彭寨者，恃秦王府护卫势利，为逋逃薮。扆诵出其不意，破其巢。又招降流寇首领高杰等，以卓异入为户部员外郎，管中府草场，供用库，督练饷。时内帑匮乏，外解不至，扆诵剂量盈虚，会计精当。济宁火灾，谕德杨士聪疏请蠲恤，部议欲免旧逋，扆诵以虚名非实惠，尚书倪元璐从之，得旨如所请。甲申闯军陷京师，扆诵变姓名，羁旅江淮者十年，归里，衣短后衣，跨蹇东鄙，人不知其士大夫也。野老争席，谢笑而已。弟陈扆则，博学能文，崇祯三年庚午同举乡试，早卒，扆诵为抚其孤。